Rosa Kostandjan

Rosa Kostandjan (armensk: Ռոզա Կոստանդյան; født 20. mai 2000 i Vanadzor i Armenia), kjent som Rosa Linn (armensk: Ռոզա Լին), er en armensk sanger, låtskriver og musikkprodusent. Hun representerte Armenia i Eurovision Song Contest 2022 i Torino med sangen «Snap». I konkurransen endte sangen på en 20. plass, men hun fikk stor suksess senere samme år, da låten gikk viralt på det sosiale mediet TikTok.

Bakgrunn 
Kostandjan er født og oppvokst i byen Vanadzor, nord i Armenia. Allerede som seksåring lærte hun å spille piano, og hun startet etter hvert å skrive egne sanger. I 2013 deltok hun i den armenske nasjonale finalen til Junior Eurovision Song Contest med sangen «Gitem».

Kostandjan startet sin profesjonelle musikkarriere gjennom et samarbeid med det USA-baserte plateselskapet Nvak Collective. Selskapet ble grunnlagt av den armensk-amerikanske sangeren og låtskriveren Tamar Kaprelian. I september 2021 utga hun debutsingelen «King» i samarbeid med den amerikanske sangeren Kiiara. Hun hadde sin tv-debut i november 2021, da hun fremførte sangen under frokost-tv på Armenias offentlige tv-selskap.

I mars 2022 kunngjorde samme tv-selskap at den hadde valgt Kostandjan til å representere Armenia i Eurovision Song Contest 2022. Hun deltok med sangen «Snap» og ble nummer 20 av 25 i finalen.

Referanser

Eksterne lenker 
 
 
 

 

 

Armenske sangere
Deltakere i Eurovision Song Contest 2022